Крвави престо/28
Осма појава
КРАЉ БОДИН, МАРКО и свита (доћу с’ развијеним заставама).

БОДИН:
Сломисмо крила крвног душмана,
Одбисмо му упорни нападај 
И принудисмо змијске породе 
Да с’ опет натраг у град повуку. —
Ах, то је славна победа била!
Уверени смо, да нам врагови 
Промолит неће скоро рогове.
МАРКО:
Ужаснији од тебе није гром,
К'о хитра муња међу облаци,
Севао мач ти у боју страшном.
БОДИН:
Скоро ће бити, па ћу растурит'
То клето гнездо отровних змија,
Што праведном ми гневу пркосе. 
(спази Косора)
Ал’ ко је ово?... Косор па мртав!...
Да грдне ране!... Пољубите је! 
Кроз та крвава широка врата 
Излетио му племенити дух!
Ко ли га уби? Што сте умукли 
К’о да вам стене на груди паше? 
Реците, к’о ми Косора уби?

Крвави престо